GLAZBENA ŠKOLA VATROSLAVA LISINSKOG
Gundulićeva 4, Zagreb
RKP: 21480
OIB: 79669409638
Zagreb, 09.07.2026.
GRAD ZAGREB
GRADSKI URED ZA OBRAZOVANJE, SPORT I MLADE
Trg Marka Marulića 18, Zagreb

 
Predmet: OBRAZLOŽENJE PRIJEDLOGA IZMJENA I DOPUNA FINANCIJSKOG PLANA ZA 2026. GODINU

Prijedlog izmjena i dopuna Financijskog plana za 2026. godinu izrađen je radi usklađivanja planiranih prihoda i rashoda s procjenom njihova ostvarenja tijekom godine te potrebama redovnog poslovanja Glazbene škole Vatroslava Lisinskog. Rebalansom Financijskog plana za 2026. godinu predložene su promjene sukladno procijenjenim potrebama poslovanja i raspoloživim izvorima financiranja. Osim manjih preraspodjela unutar pojedinih skupina rashoda, značajnije promjene predložene su na izvorima financiranja 11 – Opći prihodi i primici i 43 Prihodi za posebne namjene. Novi Prijedlog izmjena i dopuna Financijskog plana za 2026. godinu prikazan je unutar propisanih obrazaca financijskog plana.

REDOVNA DJELATNOST PRORAČUNSKIH KORISNIKA
Izvor 1.1.3. OPĆI PRIHODI I PRIMITCI – POJAČANI STANDARD
Napravljene su izmjene planiranih iznosa u skladu s limitima dobivenim od Osnivača. Povećan je limit na kontu 3212 - Naknada za prijevoz, rad na terenu i odvojeni život u iznosu od 700,00 eura za prijevoz zaposlenika. Planirani iznos za zakupnine i najamnine povećan je za 133.400,00 eura. Uslijed promjene imovinsko pravnih odnosa na dvije lokacije škole i povećanja cijene zakupa, povećali su se rashodi za zakupnine i najamnine. Limit na kontu 3292 – Premije osiguranja povećan je za 3.400,00 eura. Potpisane su nove police osiguranja za zaposlenike i učenike Škole, u skladu s navedenim povećani su i limiti prihoda i rashoda za iste. Povećan je limit na kontu 3431- Bankarske usluge.
Izvor 1.2.2. OPĆI PRIHODI I PRIMICI – DECENTRALIZIRANA SREDSTVA
Nije bilo promjena na izvoru 1.2.2, sredstva planirana za materijalne troškove u okvirima su rashoda.
Izvor 4.3.1 PRIHODI ZA POSEBNE NAMJENE
Povećani su limiti na kontima 3234 – Materijal i dijelovi za tekuće i investicijsko održavanje, 3232- Usluge tekućeg i investicijskog održavanja, 3237 – Intelektualne i osobne usluge, 3239 – Ostale usluge, 3293 – Reprezentacija, 3299 – Ostali nespomenuti rashodi poslovanja sukladno izvršenju u I. kvartalu 2026. godine i očekivanjima za ostatak godine. Smanjen je limit na kontu - 3235 Zakupnine i najamnine sukladno povećanju limita na izvoru 1.1.3.


Izvor 5.2.1 POMOĆI IZ DRUGIH PRORAČUNA
Nije bilo promjena na izvoru 5.2.1, sredstva planirana za materijalne troškove u okvirima su rashoda.

Izvor 6.1.1. DONACIJE
Povećan je planirani iznos na kontu 3233 – Usluge promidžbe i informiranja koji će se financirati iz primljene donacije trgovačkog društva.

ODRŽAVANJE I OPREMANJE USTANOVA SREDNJEG ŠKOLSTVA I UČENIČKIH DOMOVA 
Izvor 4.3.1 OSTALI PRIHODI ZA POSEBNE NAMJENE
Povećan je limit na kontu 4223 – Oprema za održavanje i zaštitu sukladno izvršenju u I.kvartalu 2026. godine te očekivanjima za naredno razdoblje.

